Suvelõpu kontsert: Mari Jürjens + Mulgi Elamuskeskuse külastus
Tule ja veeda selle suve viimane neljapäev Mulgimaal, nautides ehedat mulgi kultuuri Mulgi Elamuskeskuses ning Mari Jürjensi kaunist kontserti!
21. septembril algusega kell 19.00 toimub Mulgi Elamuskeskuses kaunis suvelõpu kontsert, kus astub lavale imeline Mari Jürjens.
Mari Jürjensi looming jutustab inimeseks olemisest ja tema muusika puudutab pehmelt hinge.
Lisaks imelisele muusikalisele elamusele sisaldub pileti hinnas ka uhiuue Mulgi Elamuskeskuse külastus!
Kohal on ka Langemaa oma maitsvate naturaalsest toorainest ja käsitööna valminud mahlade ja veinidega, kes viib läbi ka oma toodangu degusteerimise.
Mulgi Elamuskeskuses saab iga külastaja autentse Mulgimaa külastuselamuse. Siin on taaselustatud atraktiivses ja kaasaegses võtmes mulkide lood, tavad, mütoloogia ja pärimus. Mulgi Elamuskeskuse eesmärgiks on tutvustada mulgi värki omamoodi – see pole „villaste sokkide muuseum“, vaid siin tutvustatakse Mulgimaa pärandit ja ajalugu nii nostalgiliselt kui nutikate interaktiivsete lahenduste abil.
Vaata lisaks 👉 www.mulgielamuskeskus.ee
Kontsert toimub õdusa välitelgi all, kus kõik külastajad on septembrikuiste vihmasabinate ja tuuleiilide eest varjus.
Avatud on ka kohvik, kus pakutakse ehedaid mulgipäraseid maitseid. Menüüst leiad ka kõikide lemmikud mulgi pudru ja mulgi korbi!
Piletid eelmüügist:
Pilet 20€
Lastele vanuses kuni 12. eluaastat (k.a.) ning erivajadusega kliendile/saatjale on sissepääs tasuta.
Piletite müük eelmüügist lõpeb kontserdi päeval 2 tundi enne kontserdi algust!
Hinnad kohapeal:
Pilet 25€
Lastele vanuses kuni 12. eluaastat (k.a.) ning erivajadusega kliendi saatjale on sissepääs tasuta.
Ürituse ajakava/line-up
Väravad avatakse kell 17:30
17:30-18:30 võimalus degusteerida ja tutvuda Langemaa maitsvate jookide maailmaga
18:00 - 19:00 võimalus tutvuda Mulgi Elamuskeskuse ekspositsiooniga
19:00 algab Mari Jürjensi kontsert